אלן דזגוייב

אלן אליזברוביץ' דזגוייב (באוסטית: Дзæгъойты Елизбары фырт Алан; ברוסית: Алан Елизбарович Дзагоев; נולד ב-17 ביוני 1990 בבסלאן) הוא כדורגלן עבר רוסי ממוצא גאורגי, ששיחק בעמדת הקשר ההתקפי. דזגוייב נחשב לאחד מהשחקנים הטובים בכדורגל הרוסי, והיה שחקן קבוע בנבחרת רוסיה.

==קריירה==
אלן דזגוייב נולד בבסלן שבצפון אוסטיה - אלניה, להורים שהיגרו מגאורגיה, והחל לשחק כדורגל בקביעות כבר בהיותו בבית ספר יסודי. בשנת 2000 הוא הצטרף לקבוצת נוער מהעיר ולדיקווקז בשם "יונוסט ולדיקווקז", שהשתייכה למועדון אלניה ולדיקווקז אותו אהד, וב-2005 החל ללמוד באקדמיית הכדורגל המיוחדת "קונופליוב" מהעיר טוגליאטי.
בשנת 2012 אחרי טורניר יורו מוצלח במיוחד מועדון הכדורגל "ארסנל" האנגלי החליט להחתים לשורותיו את הקשר-ווינגר-פליימייקר אלן דזגוייב תמורת 13 מיליון לירות שטרלינג.

בשנת 2006 החל דזגוייב את הקריירה המקצוענית שלו בגיל 15, במועדון קריליה סובטוב-SOK מהליגה הרוסית השנייה. הוא שיחק 37 פעמים במדי קריליה-סובטוב בעונות 2006 ו-2007, וכבש שישה שערים. בדצמבר 2007 חתם דזגוייב בקבוצת צסק"א מוסקבה מליגת העל הרוסית.

בעונת 2008, עונת הבכורה שלו בליגה הרוסית, כבש דזגוייב שמונה שערים ובישל תשעה בליגה. הוא כבש גם שני שערים בגביע הרוסי וסייע לצסק"א לזכות בו, וכן הבקיע שלושה שערים במסגרת גביע אופ"א. יכולתו הטובה והכישרון הרב שהפגין הביאו לשבחים רבים כלפיו בתקשורת הרוסית, וסגנון משחקו הושווה לזה של דמיטרי לוסקוב. בסיום העונה הוא זכה בתואר "הכדורגלן הצעיר של השנה ברוסיה".

ב-2009 המשיך דזגוייב את יכולתו הטובה, וזכה עם צסק"א בסופר קאפ הרוסי ובגביע רוסי שני ברציפות. בהופעת הבכורה שלו בליגת האלופות, מול וולפסבורג הגרמנית בספטמבר אותה שנה, הבקיע דזגוייב שער, שלא מנע את הפסד קבוצתו בתוצאה 1–3. הוא כבש שני שערים במסגרת שלב הבתים של המפעל בעונת , וסייע לקבוצתו להעפיל לשמינית הגמר, שם ניצחה את סביליה על אף שדזגוייב נעדר מצמד המפגשים בעקבות פציעה.

בעונת 2017/2018 שותף במשחקי שלב 16 האחרונות בליגה האירופית והבקיע את שער הניצחון נגד הכוכב האדום בלגרד, שבעקבותיו הקבוצה הבטיחה את מקומה בשמינית גמר הטורניר. בסיום עונת 2021/2022 סיים את חוזהו בקבוצה ושוחרר לאחר 10 עונות.

ב-2 בספטמבר 2022 חתם דזגוייב ברובין קאזאן לעונה אחת.

ב-28 בספטמבר 2023 חתם בלאמיה 1964 היוונית.

בנובמבר 2023 הודיע על פרישה ממשחק.
==נבחרת לאומית==
בעקבות הצטיינותו הרבה במדי צסק"א מוסקבה בליגה הרוסית, זומן דזגוייב על ידי חוס הידינק לראשונה לסגל הנבחרת הלאומית של רוסיה באוקטובר 2008, למשחק מול גרמניה במוקדמות מונדיאל 2010. במשחק זה הוא נכנס כמחליף בהפסקת המחצית ולא מנע את הפסד נבחרתו. בכך הוא היה לאחד מהשחקנים הצעירים ביותר ששיחקו בנבחרת רוסיה. במהלך קמפיין המוקדמות המשיך דזגוייב לשחק בקביעות בנבחרת בתור שחקן מחליף, אך לא סייע לנבחרתו לעלות למונדיאל, לאחר שהפסיד עמה בשלב הפלייאוף לסלובניה.

==תארים==
===קבוצתיים===
;צסק"א
*אליפות רוסיה: 2012/13, 2013/14, 2015/16
*הגביע הרוסי: 2007/08, 2008/09, 2010/11, 2012/13
*הסופר קאפ הרוסי: 2009, 2013, 2018
===אישיים===
* רשימת 33 הכדורגלנים המצטיינים בליגה: 2008, 2009, 2011/12, 2012/13, 2013/14, 2014/2015, 2015/2016
* השחקן הצעיר הטוב ביותר בליגה הרוסית: 2008
* מלך השערים של אליפות אירופה: 2012
*חבר הנבחרת הסמלית של אליפות אירופה עד גיל 21: 2013
* פרס איש השנה של מגזין GQ רוסיה: 2013
==קישורים חיצוניים==

* [https://web.archive.org/web/20090418164815/http://www.pfc-cska.com/person.php?lg=ru&id=3394 דף השחקן] באתר צסק"א מוסקבה
* [https://web.archive.org/web/20081024124838/http://www.rfpl.org/clubs.shtml?team=2&act=players&id=9832&year=2008 פרופיל וסטטיסטיקות] באתר התאחדות הכדורגל הרוסית
* [http://www.globes.co.il/news/article.aspx?did=1000402507&fid=2975 ארשאבין, הדור הבא], אתר גלובס, 1 בדצמבר 2008
* ליאור ליברובסקי, [https://web.archive.org/web/20111018224253/http://big.one.co.il/Cat/Articles/ShowArticle.aspx?id=188794 הכישרון הרוסי זדגואייב], באתר ONE, 17 באוקטובר 2011

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני צסק"א מוסקבה
קטגוריה:כדורגלני רובין קאזאן
קטגוריה:כדורגלני לאמיה 1964
קטגוריה:כדורגלני נבחרת רוסיה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:אוסטים
קטגוריה:רוסים שנולדו ב-1990